Oficiālais Vēstnesis L 337 , 04/12/1990 Lpp. 0001 - 0002

Speciālizdevums somu valodā: Nodaļa 3 Sējums 35 Lpp. 0171

Speciālizdevums zviedru valodā: Nodaļa 3 Sējums 35 Lpp. 0171



Padomes Regula (EEK) Nr. 3491/90 (1990. gada 26. novembris) par tādu rīsu importu, kuru izcelsme ir Bangladešā EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 113. pantu, ņemot vērā Komisijas priekšlikumu, tā kā atbilstīgi Urugvajas raunda termiņa vidusposma pārskatam Kopiena ir apņēmusies piedāvāt labvēlības režīmu to rīsu importam, kuru izcelsme ir vismazāk attīstītajās valstīs, kas nav ĀKK valstis, ja šīs valstis ir izrādījušas interesi un ir uzskaitītas V pielikumā Padomes 1988. gada 19. decembra Regulā (EEK) Nr. 4258/88, ar ko 1989. gadā dažiem lauksaimniecības produktiem, kuru izcelsme ir jaunattīstības valstīs, piemēro vispārīgos muitas tarifu atvieglojumus [1]; tā kā labvēlības režīms, ko piedāvā par importu no mazāk attīstītām valstīm, saistās ar ievedmuitas samazināšanu par tiem daudzumiem, kurus parasti importē Kopienā, ar nosacījumu, ka eksportētājvalstī par šo daudzumu ir iekasēts eksporta nodoklis; tā kā Bangladeša, kas ir viena no valstīm, kam bija adresēts piedāvājums, ir izrādījusi interesi attīstīt rīsu tirdzniecību; tā kā izcelsmes sertifikāts varētu nodrošināt, ka labumu no režīma gūst tikai par tiem rīsiem, kuru izcelsme ir Bangladešā, IR PIEŅĒMUSI ŠO REGULU. 1. pants 1. Importējot no Bangladešas daudzumus, kas nepārsniedz 2. pantā norādītos daudzumus, ievedmuita par rīsiem, kuri atbilst KN kodiem 100610 (izņemot KN kodu 10061010), 100620 un 100630 ir vienāda ar nodevu, ko piemēro importam no trešām valstīm, no kā atņem: a) nelobītiem rīsiem, kas atbilst KN kodam 100610, izņemot KN kodu 10061010: - 50 %, un - ECU 3,6; b) lobītiem rīsiem, kas atbilst KN kodam 100620: - 50 %, un - ECU 3,6; c) daļēji slīpētiem rīsiem un pilnībā slīpētiem rīsiem, kas atbilst KN kodam 100630: - nozares aizsardzības apjomu, kas minēts 14. panta 3. punktā Regulā (EEK) Nr. 1418/76 [2], kurā jaunākie grozījumi izdarīti ar Regulu (EEK) Nr. 1806/89 [3] — daļēji slīpētiem rīsiem, atbilstīgi konversijas likmei pilnībā slīpētiem rīsiem un daļēji slīpētiem rīsiem, kā norādīts minētās regulas 19.a panta trešajā ievilkumā, - 50 %, un - ECU 5,4. 2. Šā panta 1. punktu piemēro tikai: - importam, par ko importētājs sniedz pierādījumus, ka eksportētājvalstī ir iekasēts eksporta nodoklis par summu, kas atbilst nodevu samazinājumam, kā norādīts šajā punktā, - produktiem, kam eksportētājvalsts kompetentā iestāde ir izsniegusi izcelsmes sertifikātu. 2. pants 1. Šīs regulas 1. pantā paredzēto nodevu samazinājumu gadā attiecina uz daudzumu, kas ir līdzvērtīgs 4000 tonnām lobītu rīsu. Daudzumus citos malšanas posmos nekā lobītu rīsu posms, pārrēķina, izmantojot pārrēķināšanas koeficientus, kas noteikti 1. pantā Regulā Nr. 467/67/EEK [4], kurā jaunākie grozījumi izdarīti ar Regulu (EEK) Nr. 2325/88 [5]. 2. Komisija pārtrauc piemērot 1. pantu tad, kad tā pārliecinās, ka imports, uz ko attiecas minētā panta noteikumi, gada laikā ir sasniedzis 1. punktā norādīto daudzumu. 3. pants Sīki izstrādātus noteikumus šīs regulas piemērošanai pieņem saskaņā ar Regulas (EEK) Nr. 1418/76 27. pantā izklāstīto procedūru. 4. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1990. gada 1. novembra. Šī regula uzliek saistības kopumā un ir tieši piemērojama visās dalībvalstīs. Briselē, 1990. gada 26. novembrī Padomes vārdā — priekšsēdētājs C. Donat Cattin [1] OV L 375, 31.12.1988., 47. lpp. [2] OV L 166, 25.6.1976., 1. lpp. [3] OV L 177, 24.6.1989., 1. lpp. [4] OV 204, 24.8.1967., 1. lpp. [5] OV L 202, 27.7.1988., 41. lpp. --------------------------------------------------